钦定古今图书集成/方舆汇编/职方典/第1106卷 > 《送李宣叔倅漳州》宋·王安石
## 钦定古今图书集成/方舆汇编/职方典/第1106卷 > 《送李宣叔倅漳州》宋·王安石

“闽山到漳穷，地与南粤错。山川郁雾氛，瘴疠春冬作。
荒茅篁竹闲，蔽亏有城郭。居人特鲜少，市井宜萧索。
野花开无时，蛮酒持可酌。穷年不用客，谁与分杯杓。
朝廷尚贤俊，磊砢充台阁。君能喜节行，文艺又皆博。
超然万里去，识者为不乐。予闻君子居，自可救民瘼。
苟能御外物，得地无美恶。似闻最南方，北客今勿乐。”
珍足海物味，甚厚不为薄。章举马甲柱，固已轻羊酪。
蕉黄荔子丹，又胜柤梨酢。缝衣比多士，往往在丘壑。
从容与笑语，岂不慰寂寞。太守好觞咏，嘉宾应在幕。
想即有新诗，流传至京洛。